Ur (bovid)

L'urLo francisme auròcs* (per dire "ur") es artificial e desconselhable en occitan. es un Bovid desaparegut, aujòl de las raças actualas de bovins domestics. Son nom scientific es Bos primigenius; sos noms latins son urus o ura. 

 Istòria 
250px|thumb|left|La mapa de l'abitat original de l'ur.

L'ur seriá aparegut en Índia al Pleïstocèn inferior, fa environ dos milions d'annadasPaleontologisk Museum de l'Universitat d'Òslo. Seriá probablament eissit de Bos platifrons o de Bos acutifrons, coneguts dins las Siwaliks E. Crégut-Bonnoure et Cl. Guérin (1996), « Familha dels Bovids », Les grands mammifères plio-pléistocènes d'Europe, Masson, coll. Préhistoire..

Auriá puèi migrat vèrs l'Orient Mejan e la rèsta d'Asia per ganhar Euròpa al Pleïstocèn mejan. La data precisa de sa difusion en Euròpa varia segon las fonts : començament del Pleïstocèn mejan (siá fa environ  ans) ,  ans d'aprèp Lehmann en 1949, citat per Van Vuure en 2002. o  ans d'aprèp lo Paleontologisk Museum de l'Universitat d'Òslo..

Fòrça autors destrian tres sosespècias, largament espandidas a travèrs lo mond ancian : 
 los urs europèus e mejan-orientals (Bos primigenius primigenius) ;
 los urs asiatics o indians (Bos primigenius namadicusGrisson (1980), a prepausat de far d'aqueste taxon una espècia a part, mas es pas estat seguit gaire.) ;
 los urs nòrd-africans (Bos primigenius africanus = Bos primigenius opisthonomous = Bos primigenius mauretanicus)Margret Bunzel-Drüke, « Ecological substitutes for Wild horse and Aurochs », WWF Large Herbivore Initiative, 2001, PDF. ». 

Es de notar que de formas regionalas mal conegudas existisson, e es possible qu'aja existit de sosespècias non descrichas. L'ur de Sicília aviá una talha inferiora de 20 % als urs continentalsD'aprèp Brugal en 1987 e Van Vuure en 2003..

L'ur foguèt caçat pels gropes de Neandertalians, coma o atèstan las descobèrtas arqueologicas realizadas dins los sites coma Biache-Saint-Vaast o La Bòrda. 
L'ur foguèt puèi fòrça frequentament representat dins l'art parietal del Paleolitic superior, en particular a Lascauç o Font de Gaume.

Aprèp sa desaparicion dins las autras regions del mond, demorèt pro abondant dins los bòsques d'Euròpa fins a l'Edat Mejana, data a laquala qualques mesuras de proteccion foguèron presas per protegir una cacilha de tria per la noblesa. Èra l'unic simbòl del Principat de Moldàvia (romanés: bour del latin bubalus), e es representat sul blason de Romania e de Republica de Moldàvia. Aquestas mesuras restrenchas demorèron gaire efectivas, e lo darrièr ur salvatge identificat foguèt tuat dins lo bòsc de Jaktorów, en Polonha, en 1627.

 La domesticacion de l'ur 
La domesticacion de l'ur salvatge, Bos primigenius, remontariá a 8000 ab. J.-C., a l'Orient Mejan puèi en ÍndiaFont : Laboratoire de Préhistoire et Protohistoire de l'Ouest de la France . Sus la domesticacion en Índia (en fach dins l'actual Paquistan), vejatz tanben Badam, 1984..

Caduna de las tres sosespècias seriá estada domesticada, e seriá a l'origina de raças domesticas : los urs europèus e mejan-orientals (Bos primigenius primigenius) serián a l'origina dels bestials sens bòça domestics (Bos primigenius f. taurus), los urs asiatics o indians (Bos primigenius namadicus) an versemblablament donat lo bestial domestic de bòça, o zèbu (Bos primigenius f. taurus = Bos primigenius f. indicus) e l'ur nòrd-african (Bos primigenius africanus = Bos primigenius opisthonomous = Bos primigenius mauretanicus) poiriá aver contribuit al patrimòni genetic dels bestials domestics africans (per exemple Cluttonbrock 1999) ».

Nòtas

Categoria:Bovinae
Categoria:Bovid
Categoria:Mamifèr del Pliocèn
Categoria:Mamifèr desaparegut
Categoria:Mamifèr (nom vernacular)